Z A P I S N I K 
39. sjednice Vijeća Mjesnog odbora Oporovec
održane 29. kolovoza 2024. u prostorijama objekta mjesne samouprave, 
Oporovečki vinogradi 20, s početkom u 18:00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 38. sjednice Vijeća Mjesnog odbora Oporovec, održane 4. i 8. srpnja 2024. godine.

Predsjednik predlaže dopunu dostavljenog dnevnog reda sljedećim točkama:

- Prijedlog za sanaciju sustava odvodnje oborinskih voda na lokaciji Oporovečki dol 14, Oporovečki vinogradi kbr.2 i kbr.22-65 – donošenje zaključka;
- Prijedlog za redovno održavanje zelene površine na k.č.br. 8125, 7072 i 6734 k.o. Granešina Nova – donošenje zaključka
Na prijedlog predsjednika, Vijeće jednoglasno prihvaća dopunu i utvrđuje

DNEVNI RED

1. Godišnji izvještaj o izvršenju Financijskog plana Mjesnog odbora Oporovec za 2023. – donošenje;
2. Prijedlog zaključka o izmjeni Financijskog plana Mjesnog odbora Oporovec za 2024. – donošenje;
3. Prijedlog lokacija za postavljanja nadzornih kamera na divljim odlagalištima otpada – donošenje zaključka;
4. Prijedlog za sanaciju sustava odvodnje oborinskih voda na lokaciji Oporovečki dol 14, Oporovečki vinogradi kbr.2 i kbr.22-65 – donošenje zaključka;
5. Prijedlog za redovno održavanje zelene površine na k.č.br. 8125, 7072 i 6734 k.o. Granešina Nova – donošenje zaključka
6. Zahtjev za povremeno korištenje prostora mjesne samouprave, Oporovečki vinogradi 20 – donošenje zaključka;
• Taekwondo centar Maras
7. Pitanja, prijedlozi i obavijesti.


Ad 1. Godišnji izvještaj o izvršenju Financijskog plana Mjesnog odbora Oporovec za 2023.
Predsjednik je informirao članove Vijeća o potrebi donošenja Godišnjeg izvještaja o izvršenju Financijskog plana Mjesnog odbora Oporovec za 2023.
Nakon kratke rasprave, Vijeće jednoglasno, donosi

ZAKLJUČAK

	Usvaja se Godišnji izvještaj o izvršenju Financijskog plana Mjesnog odbora Oporovec za 2023.
Izvještaj se nalazi u prilogu zapisnika, te je sastavni dio istog.


Ad 2. Prijedlog zaključka o izmjeni Financijskog plana Mjesnog odbora Oporovec za 2024.
Predsjednik je informirao članove Vijeća o izmjeni Financijskog plana Mjesnog odbora Oporovec za 2024.
Nakon kratke rasprave, Vijeće jednoglasno, donosi

ZAKLJUČAK

Prihvaća se prijedlog zaključka o izmjeni Financijskog plana Mjesnog odbora Oporovec za 2024.

Zaključak se nalazi u prilogu zapisnika, te je njegov sastavni dio.
	 

Ad 3. Prijedlog lokacija za postavljanja nadzornih kamera na divljim odlagalištima otpada
Predsjednik je zatražio od članova Vijeća prijedloge  lokacija za postavljanja nadzornih kamera na divljim odlagalištima.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje nadzornih kamera na divljim odlagalištima otpada na sljedećim lokacijama:
- Oporovečki vinogradi 20, uz potok kod objekta mjesne samouprave
- Na križanju ulice Črbeki i Varoške uz dječji park
- U ulici Đurini kod k.č.br. 5944 k.o. Granešina Nova


Ad 4. Prijedlog za sanaciju sustava odvodnje oborinskih voda na lokaciji Oporovečki dol 14, Oporovečki vinogradi kbr.2 i kbr.22-65
Predsjednik je izvijestio članove Vijeća o pritužbi građana na oborinske vode koje ispiru zemlju oko temelja i poplavljuju podrum na lokaciji kbr. Oporovečki dol 14 te o pritužbi građana na neočišćeni sustav odvodnje, uslijed kojeg dolazi do bujičnih poplava prizemnih prostorija na lokaciji kbr.Oporovečki vinogradi 2 i u ulici Oporovečki vinogradi od k.br. 22 do k.br. 65.
Nakon kratke rasprave, Vijeće jednoglasno, donosi

ZAKLJUČAK

I/ Razmotren je zahtjev građana na lokaciji Oporovečki dol kbr. 14, Oporovečki vinogradi kbr.2 i Oporovečki vinogradi kbr. 22 do kbr. 65, za hitnu sanaciju sustava odvodnje oborinskih voda, obzirom na učestalo poplavljivanje podrumskih prostorija na navedenim lokacijama. 
II/ Predlaže se hitna sanacija i čišćenje sustava odvodnje oborinskih voda na lokacijama iz točke I.

Fotografije poplavljenog podruma Oporovečki dol kbr. 14 prileže zapisniku i njegov su sastavni dio.

Ad 5.  Zahtjev za povremeno korištenje prostora mjesne samouprave, Oporovečki vinogradi 20 
Predsjednik Vijeća informirao je članove Vijeća o zahtjevu Taekwondo centra Maras za povremeno korištenje prostora mjesne samouprave, Oporovečki vinogradi 20. Pritom je napomenuo da Grad Zagreb namjerava javnim pozivom regulirati korištenje prostora mjesne samouprave.
Nakon kratke rasprave, Vijeće jednoglasno, donosi

ZAKLJUČAK

[bookmark: _GoBack]	Odobrava se zahtjev za povremeno korištenje prostora mjesne samouprave, Oporovečki vinogradi 20 Taekwondo centru Maras utorkom i četvrtkom od 18 do 21 sati na razdoblje od godinu dana ili do drukčije odluke mjerodavnih gradskih tijela.

Ad 6. Prijedlog za održavanje zelene površine na k.č.br. 8125, 7072 i 6734 k.o. Granešina Nova
Predsjednik je izvijestio članove Vijeća o zamolbi građana za održavanje zelenila na raskrižju ulica Loborinci, Sunčana i Lozica. Navedeno su dosad čistili građani iako se radi o javnom dobru u vlasništvu Grada Zagreba na križanju k.č.br. 8125, 7072 i 6734 k.o. Granešina Nova.
Nakon kratke rasprave, Vijeće jednoglasno, donosi

ZAKLJUČAK

Predlaže se Zagrebačkom holdingu, Podružnici Zrinjevac, redovno održavanje zelenila na križanju ulica Loborinci, Sunčana i Lozica na k.č.br. 8125, 7072 i 6734 k.o. Granešina Nova, a radi bolje preglednosti i sigurnosti svih sudionika u prometu.

Snimka sa Geoportala grada Zagreba sa precizno označenom lokacijom prileži spisu i njegov je sastavni dio.

Ad. 7. Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Vijećnici su informirani o održavanju Dana Oporovca u ponedjeljak, 9. rujna u 17 sati. Utvrđen je i redoslijed dežurstava. Dogovoren je termin sljedeće 40. sjednice VMO Oporovec u četvrtak, 26. rujna u 18 sati.

Završeno u 18:45 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/1685
URBROJ: 251-13-11-5/009-24-2
U Zagrebu, 29. kolovoza 2024.
        Predsjednik Vijeća Mjesnog odbora Oporovec

Ivica Zadro
